Държавен вестник, бр. 112, 2003 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  112
Чл. 15. Средствата за дейности, свързани с
управлението на радиоактивните отпадъци,
получени в резултат на изпълнението на го-
дишната програма на лицензианта, притежа-
ващ разрешение за извеждане от експлоата-
ция на ядрено съоръжение, се превеждат от
фонд “Извеждане от експлоатация на ядрени
съоръжения” във фонд “Радиоактивни отпа-
дъци” при предаването на получените радио-
активни отпадъци на Държавно предприятие
“Радиоактивни отпадъци”.
Чл. 16. (1) Дейностите по чл. 5, ал. 2 се
финансират със средства от фонда при нали-
чие на условията по чл. 37, ал. 2 от Закона за
безопасно използване на ядрената енергия
(ЗБИЯЕ).
(2) Заинтересуваното лице представя в упра-
вителния съвет на фонда следните документи:
1. уведомително писмо до председателя на
управителния съвет на фонда за настъпилото
събитие;
2. документи, удостоверяващи обстоятелст-
вата по чл. 37, ал. 2 ЗБИЯЕ;
3. документи, удостоверяващи финансово-
икономическото състояние.
(3) Управителният съвет осигурява необхо-
димите средства от фонда в рамките на предви-
дените със закона за държавния бюджет за съ-
ответната година.
(4) Допълнително необходими средства се
осигуряват по реда на Закона за устройството
на държавния бюджет.
Раздел V
Ред за отчитане и контрол на средствата
от фонда
Чл. 17. (1) Лицензиантът, притежаващ раз-
решение за извеждане от експлоатация на яд-
рено съоръжение, представя в Министерство-
то на енергетиката и енергийните ресурси ме-
сечни, тримесечни и годишни отчети за из-
вършените дейности по утвърдената годишна
програма.
(2) Отчитането на фактически извършените
разходи по извеждане от експлоатация на ядре-
ни съоръжения се извършва ежемесечно на
базата на отчетни документи.
Чл. 18. Министерството на енергетиката и
енергийните ресурси представя в Министерст-
вото на финансите тримесечни и годишни от-
чети за изпълнението на бюджета на фонд “Из-
веждане от експлоатация на ядрени съоръже-
ния” съгласно Закона за устройството на дър-
жавния бюджет.
Чл. 19. (1) Осигуряването на необходимите
средства във фонд “Извеждане от експлоата-
ция на ядрени съоръжения” се прави чрез пре-
разглеждане оценката на общите прогнозни раз-
ходи за извеждане от експлоатация на ядрените
съоръжения, както и за управление на отрабо-
тено ядрено гориво, включително преработка-
та му, което остава на площадката след оконча-
телното прекратяване на експлоатацията на по-
следния ядрен реактор.
(2) Преразглеждане на оценката се прави на
всеки 3 години от лицензианта, притежаващ раз-
решение за извеждане от експлоатация на ядре-
но съоръжение, и се одобрява от министъра на
енергетиката и енергийните ресурси.
Чл. 20. (1) Контролът на разходваните сред-
ства от фонд “Извеждане от експлоатация на
ядрени съоръжения” се осъществява на прин-
ципа на бюджетното счетоводство на Мини-
стерството на енергетиката и енергийните ре-
сурси съгласно Устройствения правилник на
МЕЕР, приет с Постановление № 24 на Ми-
нистерския съвет от 2002 г. (обн., ДВ, бр. 15
от 2002 г.; изм. и доп., бр. 86 от 2002 г. и бр. 24
от 2003 г.).
(2) Министърът на енергетиката и енергий-
ните ресурси утвърждава Правилник за доку-
ментооборота на финансово-счетоводните до-
кументи на фонд “Извеждане от експлоатация
на ядрени съоръжения”.
Чл. 21. (1) Министърът на енергетиката и
енергийните ресурси утвърждава система за
финансово управление и контрол на разходва-
ните средства.
(2) Министърът на енергетиката и енергий-
ните ресурси определя финансов контрольор,
който проверява и контролира финансовата
дейност на фонд “Извеждане от експлоатация
на ядрени съоръжения” при условията и по реда
на чл. 19 от Закона за държавния вътрешен
финансов контрол.
Преходни и заключителни разпоредби
§ 1. Наредбата се приема на основание чл. 55
от Закона за безопасно използване на ядрената
енергия.
§ 2. Наредбата влиза в сила от 1 януари 2004 г.
§ 3. Указания по прилагането на наредбата
дават министърът на енергетиката и енергий-
ните ресурси и министърът на финансите съоб-
разно тяхната компетентност.
§ 4. Изпълнението на наредбата се възлага
на министъра на енергетиката и енергийните
ресурси и на министъра на финансите.